I aftenens Kaffeklubben snakker de nordjyske politikere blandt andet om Folketingets afslutningsdebat.

I aftenens udgave af TV2/Nords politiske magasin Kaffeklubben slår det nordjyske folketingsmedlem Preben Bang Henriksen fast, at afslutningsdebatten i folketinget både er for lang og for kedelig. - At afslutningsdebatten bliver en midnatsforestilling er der ingen, der får noget ud af. Folk sidder og hænger til sidst og kan ikke koncentrere sig, siger Preben Bang Henriksen fra Venstre. De øvrige gæster i Kaffeklubben er Stine Brix (Enhedslisten) og Simon Kollerup (S). Udover afslutningsdebatten bliver der også talt om skattereform, fremtidens velfærdssamfund og den seneste meningsmåling fra Megafon, hvor socialdemokraterne har den dårligste tilslutning i 114 år. Se med i aften kl. 21.00 på TV2/Nord.